અમદાવાદ: સૌરાષ્ટ્ર સહિત મહુવા તથા તેની આજુબાજુના વિસ્તારોમાંથી ડુંગળીની નવી આવક આવવાની શરૂ થતાની સાથે જ ડુંગળીના ભાવમાં મોટા ગાબડાં પડ્યાં છે અને એક જ મહિનામાં સૌરાષ્ટ્રની ડુંગળીનો ૨૦ કિલોના ભાવમાં ૫૦થી ૭૦ રૂપિયાનું ગાબડું પડ્યું છે. દરમિયાન સ્થાનિક બજારમાં ડુંગળીના ભાવ પ્રતિકિલોએ રૂ. ૧૦ની સપાટી તોડીને નીચે ૮થી ૯ રૂપિયાએ પહોંચી ગયા છે. ઉલ્લેખનીય છે કે ચારથી છ સપ્તાહ પૂર્વે ડુંગળીના ભાવ રૂ. ૧૨થી ૧૫ પ્રતિકિલોની સપાટીએ ડુંગળી વેચાઇ રહી હતી.